Foto: Twitter/YouTube

GORDON RAMSAY poznat je po brutalno iskrenim komentarima hrane koju ekipa dijeli na društvenim mrežama, a ovaj put je na red došao i burek sa sirom (pita, sirnica, kako god vam draže).

"Hej, Gordon, što misliš o mom bureku sa sirom?", napisao je jedan mladić i dobio odgovor zbog kojeg bi Ramsayju bolje bilo da jedno vrijeme izbjegava Balkan. "Izgleda kao gigantsko govno", napisao je kratko Ramsay i skupio više od sedam tisuća lajkova te skoro tri tisuće retweetova.

Tekst se nastavlja ispod oglasa

@GordonRamsay Hey Chef Ramsey what do you think about my cheese Borek pic.twitter.com/WF9CKIgBqF — Mr.Sakanovic (@ZlatanSakanovic) 10. svibnja 2017.

Naravno, kako to obično biva kad je ovaj omiljeni pekarski proizvod u pitanju, dalje se razvila rasprava je li to pita, sirnica, burek, savijača ili nešto deseto, no nije ni Ramsay ostao zakinut za hejterske komentare: "Hajde, šuti, nemaš pojma", "Upravo sam izgubila respekt prema tebi", "Što je tebi, čovječe?!", pitali su se fanovi bureka/pite/sirnice/savijače.